Hank Williams

Hank Williams (ka Hank Williams seenior, pärisnimega Hiriam King Williams; 17. september 1923 Mount Olive, Alabama osariik – 1. jaanuar 1953 Oak Hill, Lääne-Virginia osariik) oli USA kantrilaulja ja laulukirjutaja.

Hank Williamsit peetakse tänapäevase kantrimuusika loojaks.

Elukäik
Hank Williams sündis 17. septembril 1923 Mount Olive'is Alabama osariigis I maailmasõja veterani Alonzo Huble Williamsi (hüüdnimega Lon) ja Jessie Lillybelle Williamsi (hüüdnimega Lillie) pojana ning Irene vennana. Ta sündis lülisambavigastusega, mis tekitas talle valu kogu elu jooksul. Nimi pandi talle Tüürose kuninga Hiram I järgi, kuid kirjutati sünnitunnistusele ebakorrektselt "Hiriam". Kuna isa töötas rongikonduktorina, pidi perekond sageli Alabamas elukohta vahetama.

1930. aastast hakkas isa Lon kannatama näohalvatuse all ning ta saadeti kaheksaks aastaks Louisiana haiglasse. Seetõttu on ta Hanki lapsepõlvest pikka aega eemal olnud.

1931. aastal kolis ülejäänud perekond Georgianasse Alabama osariigis, kus tänu raskele tööle ja Loni töövõimetuspensionile ots otsaga kokku tuldi. 8-aastaselt sai Hank emalt kitarri.

1933. aastal kolis Hank Fountaini Alabamas elama koos onu Walteri ja tädi Alice McNeiliga. Seal sai Hank lähedaseks sõbraks nõbu J. C. McNeiliga, kes oli temast kuus aastat vanem ja kes õpetas Hankile mitmesuguseid pahesid, sealhulgas viskit jooma. Seevastu tädi Alice õpetas teda aga kitarri mängima.

Aasta pärast kolis Hank tagasi Georgianasse, kus ta kohtas musta bluusimuusikut Greenville'ist Rufus Payne'i alias Tee Tot. Peagi kolis ka perekond Greenville'i. Tee Tot õpetas Hankile kitarrimängu ja bluusi laulmist. Hank hakkas esinema nii Georgianas kui ka Greenville'is.

1937. aastal läks Hank tülli oma kehalise kasvatuse õpetajaga. Kuna ema nõudmisel õpetajat ametist lahti ei lastud, otsustas Lillie perekonnaga Montgomerysse Alabamas kolida. Sel ajal otsustas Hank oma nime Hiriamist Hankiks muuta, sest selline nimi olevat kantrimuusikule sobivam.

Juhuslikult pandi ta ühel päeval esinema kohalikku raadiojaama WSFA, mille tulemusena produtsendid palkasid ta tegema päris oma 15-minutilist saadet, kaks korda nädalas. WSFA esitles Hanki nimega The Singing Kid ('laulev laps'). Taustabändiks palgati The Oklahoma Cowboys.

1938. aastal nägi üle kaheksa aasta esimest korda Hank oma isa, kes haiglast ajutiselt vabastati ja kes Hanki sünnipäeva tuli pidama. Pärast seda naasis Lon haiglasse.

Montgomerys olles pani Hank kokku bändi The Drifting Cowboys. Bändiga reisisid nad Kesk- ja Lõuna-Alabamas, esinedes klubides ja erapidudel. 1939. aastal kukkus Hank välja koolist, tänu millele oli bändil rohkem aega esinemistele. Lilliest sai aga bändi mänedžer. Pärast koolist loobumist hakkas bänd tuuritama ka Lääne-Georgias ja Lääne-Floridas. Iga nädalapäev naasis Hank Montgomerysse, et teha oma raadiosaadet.

Teine maailmasõda tõi Hankile rasked ajad, sest kõik bändiliikmed värvati sõjaväkke ning mitmed asendusliikmed keeldusid koostööst Hanki süveneva alkoholismiprobleemi tõttu. Samal põhjusel vallandati ta ka WSFA-st 1942. aastal.

1943. aastal kohtas Hank Audrey Shepardit, kellega ta aasta pärast abiellus. Samuti sai Audreyst ka tema mänedžer, mille läbi Hankist kohalik kuulsus võrsus. Peagi kirjutati leping MGM Recordsiga. 1948. aastal esines ta raadiosaates "Louisiana Hayride", 1949. aastal aga Grand Ole Oprys, kus esimese artistina tegi kuus lisapala. Uutest liikmetest pani Hank taas kokku bändi The Drifting Cowboys. Peagi teenisid nad 1000 dollarit kontserdi eest ja kontserdid olid välja müüdud. Samal aasta kevadel sündis Hankil ja Audreyl poeg Randall Hank Williams.

1950. aastal hakkas Hank salvestama moraalsemaid ja religioossemaid lugusid nime Luke The Drifter ('hulkur Luke') all.

Peagi hakkas aga abielu lagunema ning samuti olid suureks probleemiks saanud alkohol, morfiin ja muud valuvaigistid seljavalude vastu. 1952. aastal Hank ja Audrey abielu lahutati. See-eest tekkis aga suhe Bobby Jettiga. Oktoobris vallandati Hank ka Grand Ole Opryst, kus talle öeldi, et ta enne tagasi ei tuleks, kui kaineks saab. Hank aga otsustas selle asemel hakata uuesti esinema raadiosaates "Louisiana Hayride". Samal ajal abiellus ta Billie Jean Jones Eshlimaniga. Pärast seda läks The Drifting Cowboys laiali, sest Hank jõi rohkem raha maha, kui esinemiste ja saadete pealt teeniti.

Kui 1953. aasta 1. jaanuari ööl sõidul Knoxville'ist Tennessee osariigis esinemisele Cantonisse Ohio osariiki tehti peatus Oak Hillis Lääne-Virginia osariigis, leidis autojuht Hank Williamsi auto tagaistmelt surnuna. Surma põhjused on segased.

6. jaanuaril sündis Hankil Bobby Jettiga tütar Jett Williams.

Diskograafia

Singlid

"Never Again (Will I Knock On Your Door)" / "Calling You" (1947)
"Wealth Won't Save Your Soul" / "When God Comes And Gathers His Jewels" (1947)
"My Love For You (Has Turned To Hate)" / "I Don't Care (If Tomorrow Never Comes)" (1947)
"Pan American" / "Honky Tonkin'" (1947)
"Move It On Over" / "I Heard You Crying In Your Sleep" (1947)
"On The Banks Of The Old Pontchartrain" / "Fly Trouble" (1947)
"My Sweet Love Ain't Around" / "Rootie Tootie" (1948)
"Honky Tonkin'" / "I'll Be A Bachelor 'Til I Die" (1948)
"I'm A Long Gone Daddy" / "The Blues Come Around" (1948)
"I Saw The Light" / "Six More Miles (To The Graveyard)" (1948)
"A Mansion On The Hill" / "I Can't Get You Off Of My Mind" (1948)
"Lovesick Blues" / "Never Again (Will I Knock on Your Door)" (1949)
"Wedding Bells" / "I've Just Told Mama Goodbye" (1949)
"Mind Your Own Business" / "There'll Be No Teardrops Tonight" (1949)
"You're Gonna Change (Or I'm Gonna Leave)" / "Lost Highway" (1949)
"I'm So Lonesome I Could Cry" / "My Bucket's Got A Hole In It" (1949)
"I Just Don't Like This Kind Of Living" / "May You Never Be Alone" (1950)
"Long Gone Lonesome Blues" / "My Son Calls Another Man Daddy" (1950)
"Why Don't You Love Me?" / "A House Without Love" (1950)
"Why Should We Try Anymore?" / "They'll Never Take Her Love From Me" (1950)
"Moanin' The Blues" / "Nobody's Lonesome For Me" (1950)
"Cold, Cold Heart" / "Dear John" (1951)
"Howlin' At The Moon" / "I Can't Help It (If I'm Still In Love With You)" (1951)
"Hey Good Lookin'" / "My Heart Would Know" (1951)
"(I Heard That) Lonesome Whistle" / "Crazy Heart" (1951)
"Baby, We're Really In Love" / "I'd Still Want You" (1951)
"Honky Tonk Blues" / "I'm Sorry For You, My Friend" (1952)
"Half As Much" / "Let's Turn Back The Years" (1952)
"Jambalaya (On The Bayou)" / "Window Shopping" (1952)
"Settin' The Woods On Fire" / "You Win Again" (1952)
"I'll Never Get Out Of This World Alive" / "I Could Never Be Ashamed Of You" (1952)
"Kaw-Liga" / "Your Cheatin' Heart" (1953)
"I Won't Be Home No More" / "Take These Chains From My Heart" (1953)
"Weary Blues From Waitin'" (1953)
"Please Don't Let Me Love You" (1955)
"I'm So Lonesome I Could Cry" (1966)
"Why Don't You Love Me" (1976)
"There's a Tear in My Beer" (dubleeritud salvestis Hank Williams juunioriga; 1989)

Ameerika Ühendriikide lauljad
Sündinud 1923
Surnud 1953